Ársins 2. árs næmingar kunnu nú gera, sum teir vilja, men avgerðin er langt síðani tikin; 1. mai gongur leiðin til Íslands. Rektarin í Studentaskúlanum, Herleif Hammer, metir ikki, at hetta er at gera mismun millum árgangirnar. Síðsta ár var sama skilið, tá næmingarnir í 2. s, sum nú ganga í 3. s, skuldu á námsferð. Tey fingu brádliga at vita, at allur árgangurin skuldi til Íslands. Henda avgerðin var, eins og í ár, ikki noktandi, so næmingarnir gjørdu stóran uppreistur, har teir m. a. savnaðu undirskriftir og trappustreykaðu. -Á túrinum í fjør til Amsterdam varð øgiliga nógv tíð brúkt uppá transport, og tað vóru hvørki næmingar ella lærarar nøgdir við, sigur Herleif. Hann leggur afturat, at næmingarnir í ár fara at fáa eina munandi longri ferð, og at teir hóast alt sjálvir sleppa at mynda ferðina. -Jú, nógv av teimum hava verið í Íslandi, men tað er 100% sikkurt, at tey koma at uppliva Ísland uppá ein annan máta, enn hvat tey nú einaferð hava roynt. Kunningarfundur verður í næstu viku, har Herleif fer at greiða øllum í 2. s frá støðuni. Mánaðurin er hálvrunnin, og tað eru eini tíggju dagar til næsta lønin kemur, og ætlanirnar, vit høvdu fyri framman, fara til einkis